"Mâine (luni - n.r.) începem aplicarea tratamentelor pentru combaterea căpușelor", spune Nicușor Dan.
Potrivit acestuia, Compania Municipală Eco Igienizare va efectua anul acesta cinci tratamente, pe toată durata sezonului cald, conform Programului Unitar de Acțiune aprobat de Consiliul General al Municipiului București.
"Tratamentele vor fi aplicate pe toate suprafețele cu vegetație ale domeniului public, parcuri, grădini publice, locuri de agrement, cimitire și spații sau terenuri aferente imobilelor (asociații de locatari /proprietari, cămine de elevi, locuințe sociale, etc.).Pentru sesizări și reclamații în legătură cu apariția oricăror focare de infestare în Capitală, puteți contacta Compania Municipală Eco Igienizare la numărul de Dispecerat non-stop - 0752.041.898 – și la adresa de mail sesizari@cmeib.ro", încheie Dan.